РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 07

от заседание на комисия ”Управление на собствеността”
към Пленума на Висшия съдебен съвет, проведено на 26.02.2018 г.

Днес, 26.02.2018 г., понеделник, от 13,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:
                                                        
                                              ЗАМ.-ПРЕДСЕДАТЕЛ:  Стефан Гроздев
						  ЧЛЕНОВЕ:  Олга Керелска
                                                                                       Пламена Цветанова
                                                                                       Огнян Дамянов
                                                                                       Боян Новански

ОТСЪСТВА: Евгени Диков.

           От администрацията на ВСС присъстват: инж. Дениза Павлова –началник на отдел „Инвестиции и строителство” и Владимир Димитров – и.д. началник отдел „Управление на собствеността“.

І. Инвестиционна дейност

1. ОТНОСНО: Среща с административните ръководители на Административен съд София – град, Административен съд София – област и Софийска градска прокуратура, в качеството им на ползватели на сградата, находяща се на ул. „Драган Цанков” № 6, в изпълнение на решение на Комисия „Управление на собствеността” към Пленума на ВСС, взето по протокол № 06/21.02.2018 г., т. 18.

На обсъждането по т. 1 от настоящия дневен ред присъстваха г-н Радостин Радков – председател на Административен съд София – град, г-жа Мария Попова – председател на Административен съд София – област, г-жа Емилия Русинова – градски прокурор на Софийска градска прокуратура и г-н Явор Димитров – заместник-градски прокурор на Софийска градска прокуратура.

След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
	
1.1. ДАВА ВЪЗМОЖНОСТ на административните ръководители на Административен съд София – град, Административен съд – София – област, Софийска градска прокуратура и Софийска окръжна прокуратура, съвместно с представители на отдел „Инвестиции и строителство” в АВСС и проектанта по част „Архитектура“ да съгласуват разпределението на помещенията за всеки един от органите на съдебна власт, в сградата находяща се в гр. София, ул. „Драган Цанков” № 6.
1.2. НАСРОЧВА работна среща за 28 февруари 2018 г., от 14,00 часа, в зала 107 в сградата на Висш съдебен съвет, за което административните ръководители на АССГ, АССО, СГП да се считат за уведомени в днешното заседание. Административният ръководител на Софийска окръжна прокуратура да бъде уведомен за решението и поканен на работната среща.

2. ОТНОСНО: Прогноза за ангажименти за разходи и за нови задължения за разходи за 2018 г. и бюджетна прогноза за 2019-2021 г. по § 51-00 на органите на съдебната власт.
 
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА Прогноза за ангажименти за разходи и за нови задължения за разходи за 2018 г. и бюджетна прогноза за 2019-2021 г. по § 51-00 „Основен ремонт на ДМА” на органите на съдебната власт, съгласно приложение, което е неразделна част от решението.
2.2. ИЗПРАЩА решението по т. 2 от настоящия протокол ведно с Прогноза за ангажименти за разходи и за нови задължения за разходи за 2018 г. и бюджетна прогноза за 2019-2021 г. по § 51-00 „Основен ремонт на ДМА” на органите на съдебната власт, на дирекция „Бюджет и финанси”, по компетентност.

                               ЗАМЕСТНИК-ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/

								       СТЕФАН ГРОЗДЕВ